**OSNOVNA ŠKOLA PROF. FILIPA LUKASA**

**Povjerenstvo za procjenu odnosno testiranje**

**i vrednovanje kandidata za zapošljavanje**

KLASA: 112-02/24-01/17

URBROJ: 2181-311-24-10

Kaštel Stari, 9.12.2024. godine

Na temelju članka 107. stavka 9. Zakona o odgoju i obrazovanju u osnovnoj i srednjoj školi

(Narodne novine, broj 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17., 68/18., 98/19., 64/20., 151/22., 155/23. i 156/23), Zakona o radu (Narodne novine, broj 93/14., 127/17., 98/19., 151/22., 46/23. i 64/23) i članka 14. stavka 5. Pravilnika o postupku zapošljavanja te procjeni i vrednovanju kandidata za zapošljavanje u OŠ prof. Filipa Lukasa, Kaštel Stari Povjerenstvo za procjenu odnosno testiranje i vrednovanje kandidata za zapošljavanje donosi

**ODLUKU**

**o načinu procjene odnosno testiranja kandidata prijavljenih na natječaj**

**I.**

Za natječaj objavljen dana 26. studenog 2024. godine na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnoj ploči OŠ prof. Filipa Lukasa, Kaštel Stari, za radno mjesto **učitelj/ica matematike** u OŠ prof. Filipa Lukasa, Kaštel Stari (1 izvršitelj/ica - određeno nepuno radno vrijeme) utvrđuje se sljedeći način procjene odnosno testiranja kandidata:

**usmeno testiranje kandidata i razgovor (intervju).**

Usmena procjena odnosno testiranje i razgovor (intervju) provodi se s kandidatima prijavljenim na natječaj koji ispunjavaju uvjete iz natječaja i koji su pravodobno dostavili svu traženu (potpunu) dokumentaciju uz prijavu na natječaj, a o čemu će zbog zaštite osobnih podataka, biti obaviješteni elektroničkim putem na e-mail adresu naznačenu u prijavi na natječaj.

***Usmeno testiranje*** provest će se iz područja poznavanja i primjene propisa iz sljedećih pravnih izvora:

1. Zakon o odgoju i obrazovanju u osnovnoj i srednjoj školi (Narodne novine, broj 87/08., 86/09., 92/10., 105/10., 90/11., 16/12., 86/12., 94/13., 152/14., 7/17., 68/18., 98/19., 64/20, 151/22., 155/23. i 156/23).
2. Pravilnik o načinima, postupcima i elementima vrednovanja učenika u osnovnoj i srednjoj školi (Narodne novine, broj 112/10. i 82/19.)
3. Odluka o donošenju kurikuluma za nastavni predmet matematike za osnovne škole i gimnazije u RH (Narodne novine, broj 7/19.)

***Na razgovoru (intervjuu*)** Povjerenstvo u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u Školi te rezultate ostvarene u njihovu dosadašnjem radu.

Usmena procjena odnosno testiranje i razgovor (intervju) provest će se:

**dana 17. 12. 2024. godine (utorak) s početkom u 13:00 sati u prostorijama OŠ prof. Filipa Lukasa, Slavonska 5, Kaštel Stari.**

**II.**

Ova Odluka stupa na snagu danom donošenja.

Povjerenstvo za procjenu odnosno testiranje

i vrednovanje kandidata za zapošljavanje